**ΕΛΛΗΝΙΚΗ ΔΗΜΟΚΡΑΤΙΑ** ΑΔΑ: 6ΒΦΦ469Β7Τ-9ΟΔ



**ΠΑΝΕΠΙΣΤΗΜΙΟ ΠΕΙΡΑΙΩΣ**

**Γενική Διεύθυνση Διοικητικών Υπηρεσιών**

Διεύθυνση Διοικητικού

Τμήμα Διδακτικού Εκπαιδευτικού Προσωπικού

Υπεύθυνη: κα Αθ. Λυμπεροπούλου

Τηλέφωνο: 210-4142223

Πειραιάς 6-7-2020

Αριθμ. Πρωτ.: 20204293

**Α Ν Α Κ Ο Ι Ν Ω Σ Η**

**ΠΡΟΚΗΡΥΞΗΣ ΘΕΣΕΩΝ**

Το Πανεπιστήμιο Πειραιώς ανακοινώνει ότι στο ΦΕΚ 1029/τ.Γ’/2-7-2020 δημοσιεύθηκε η προκήρυξη των παρακάτω τριών (3) κενών θέσεων ΔΕΠ, ως εξής:

***ΣΧΟΛΗ ΟΙΚΟΝΟΜΙΚΩΝ, ΕΠΙΧΕΙΡΗΜΑΤΙΚΩΝ ΚΑΙ ΔΙΕΘΝΩΝ ΣΠΟΥΔΩΝ***

**ΤΜΗΜΑ ΤΟΥΡΙΣΤΙΚΩΝ ΣΠΟΥΔΩΝ**

* Μία κενή (1) θέση στη βαθμίδα του **Επίκουρου Καθηγητή** στο γνωστικό αντικείμενο: **«Στρατηγική Επιχειρήσεων Φιλοξενίας και Τουριστικών Οργανισμών»** με συνοπτική περιγραφή γνωστικού αντικειμένου: «Το επιστημονικό πεδίο της υπό πλήρωση θέσης σχετίζεται με την προσέγγιση της Στρατηγικής όσον αφορά τόσο τις επιχειρήσεις φιλοξενίας (ξενοδοχειακές), όσο και ευρύτερα τους Τουριστικούς Οργανισμούς. Στη θεματική περιοχή περιλαμβάνονται οι διαδικασίες με τις οποίες οι επιχειρήσεις φιλοξενίας και οι τουριστικοί οργανισμοί ασχολούνται με την επιλογή, τη διαμόρφωση και την υλοποίηση των στρατηγικών τους» **(ΑΔΑ: 6ΛΑΞ469Β7Τ-ΘΒΚ)**

Κωδικός Ανάρτησης προκήρυξης στο πληροφοριακό σύστημα ΑΠΕΛΛΑ: **APP 16954**

* Μία κενή (1) θέση στη βαθμίδα του **Επίκουρου Καθηγητή** στο γνωστικό αντικείμενο: **Διοίκηση Ανθρωπίνων Πόρων και Τουρισμός»,** με συνοπτική περιγραφή αντικειμένου: «Το επιστημονικό πεδίο της υπό πλήρωση θέσης αφορά στη θεωρία και στην τεχνογνωσία της διοίκησης των εργαζομένων και σε επιχειρήσεις του τουριστικού τομέα της οικονομίας. Στα πλαίσια της ανωτέρω οριοθέτησης, περιλαμβάνονται: (α) οι επιμέρους λειτουργίες της Διοίκησης Ανθρωπίνων Πόρων, (β) οι σχετικές στρατηγικές και εφαρμοζόμενες πρακτικές διοίκησης εργαζομένων, (γ) οι μέθοδοι ελέγχου και μέτρησης της επίδρασης αυτών των πρακτικών στην αποτελεσματικότητα των επιχειρήσεων» **(ΑΔΑ: ΨΟΖΡ469Β7Τ-3ΛΞ)**

Κωδικός Ανάρτησης προκήρυξης στο πληροφοριακό σύστημα ΑΠΕΛΛΑ: **APP 16955**

* Μία κενή (1) θέση στη βαθμίδα του **Επίκουρου Καθηγητή** στο γνωστικό αντικείμενο: **«Στρατηγικό Μάρκετινγκ Τουριστικών Προορισμών με Έμφαση στο Ολοκληρωμένο Τουριστικό Προϊόν-Τουριστική Εμπειρία»**, με συνοπτική περιγραφή αντικειμένου: «Η έμφαση του Στρατηγικού Μάρκετινγκ Τουριστικών Προορισμών είναι στην ολοκληρωμένη-συνολική προσέγγιση των στοιχείων του Μίγματος και της Στρατηγικής Μάρκετινγκ, μέσα στο ευρύτερο ανταγωνιστικό πλαίσιο του Προορισμού, σε αντιδιαστολή με την πολιτική Μάρκετινγκ επί μέρους μεμονωμένων στοιχείων ή υποστοιχείων. Αναπόσπαστο στοιχείο του Στρατηγικού Μάρκετινγκ Τουριστικών Προορισμών είναι τόσο η Καταναλωτική όσο και η Βιομηχανική Έρευνα Τουριστικού Μάρκετινγκ των Συμμετεχόντων Μερών. Έμφαση επίσης δίνεται στην ανάπτυξη Νέων Τουριστικών Προϊόντων, συμπεριλαμβανομένων Ειδικών Μορφών Τουρισμού, πρωτίστως στα πλαίσια της Διαφοροποίησης και του Εμπλουτισμού του Χαρτοφυλακίου Μίγματος Προϊόντος του Προορισμού και δευτερευόντως σαν υποκατάσταση ή αντικατάσταση των βασικών συστατικών στοιχείων του Χαρτοφυλακίου, η οποία είναι πιο Μακροχρόνιου Ορίζοντα και ευρύτερου Αναπτυξιακού Χαρακτήρα». **(ΑΔΑ: ΩΖ9Ε469Β7Τ-9ΕΤ)**

Κωδικός Ανάρτησης προκήρυξης στο πληροφοριακό σύστημα ΑΠΕΛΛΑ: **APP 16957**

Η προθεσμία για την υποβολή υποψηφιοτήτων λήγει στις **7-9-2020.**

Η υποβολή υποψηφιοτήτων θα γίνει μέσω του **Πληροφοριακού Συστήματος ΑΠΕΛΛΑ** στην ηλεκτρονική διεύθυνση **https://apella.minedu.gov.gr**

Πληροφορίες για τα απαιτούμενα δικαιολογητικά παρέχονται τις εργάσιμες ημέρες και ώρες στο Τμήμα Τουριστικών Σπουδών (210-4142112).

Ο Πρύτανης

Καθηγητής Άγγελος Χ. Κότιος